પાકિસ્તાનના ખેલાડીઓએ ગઈ કાલે કરેલા અભદ્ર અને અસભ્ય વર્તનને કારણે હોકી ઈન્ડિયાએ પાકિસ્તાન સાથેના સંબંધો તોડી નાખવાનું નક્કી કર્યું છે. જેના પગલે આવતા વર્ષે માર્ચમાં રમાનારી બંને ટીમ વચ્ચે નિર્ધારિત હોકી સિરીઝનું ભાવિ અધ્ધર થઈ ગયું છે. હોકી ઈન્ડિયાના પ્રમુખ નરિન્દર બત્રાએ કહ્યું છે કે જ્યાં સુધી પાકિસ્તાન હોકી ફેડરેશન બિનશરતી માફી નહીં માગે ત્યાં સુધી પાકિસ્તાન સાથે ભારત કોઈ હોકી સિરીઝ નહીં રમે.